钦定古今图书集成/方舆汇编/边裔典/第001卷 > 隋
## 钦定古今图书集成/方舆汇编/边裔典/第001卷 > 隋

隋始置“四方馆”以待四夷，后罢之，临时置四夷使者
掌其事。

按《隋书百官志》：“鸿胪寺改典客署为典蕃署。初，炀帝
置四方馆于建国门外，以待四方使者，后罢之，有事
则置名隶鸿胪寺，量事繁简，临时损益。东方曰东夷
使者，南方曰南蛮使者，西方曰西戎使者，北方曰北
狄使者，各一人，掌其方国及互市事。每使者署典护
录事叙职。叙仪监、府监置互市监及副参军各一人”，
录事主纲纪叙职，掌其贵贱、立功合叙者。叙仪掌小
大次序。监府掌其贡献财货。监置掌安置其驼马船
车，并纠察非违。互市监及副掌互市参军掌出入交
易。